Neuvoston asetus (ETY) N:o 1202/90, annettu 7 päivänä toukokuuta 1990, hedelmä- ja vihannesjalostealan yhteisestä markkinajärjestelystä annetun asetuksen (ETY) N:o 426/86 muuttamisesta



Virallinen lehti nro L 119 , 11/05/1990 s. 0066 - 0067

Suomenk. erityispainos Alue 3 Nide 32 s. 0171

Ruotsink. erityispainos Alue 3 Nide 32 s. 0171



NEUVOSTON ASETUS (ETY) N:o 1202/90, annettu 7 päivänä toukokuuta 1990, hedelmä- ja vihannesjalostealan yhteisestä markkinajärjestelystä annetun asetuksen (ETY) N:o 426/86 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että asetuksessa (ETY) N:o 426/86(4), sellaisena kuin se on viimeksi muutettuna asetuksella (ETY) N:o 1125/89(5), otetaan käyttöön tietyille hedelmä- ja vihannesjalosteille tuotantotukijärjestelmä; ensisijainen tavoite on mahdollistaa yhteisön raaka-aineen jalostuksesta saatujen tuotteiden myynti kilpailukykyisin hinnoin kolmansien maiden hintoihin verrattuna; tätä varten tuotantotuella on pyrittävä korvaamaan yhteisössä korjatun raaka-aineen ja tärkeimpien kilpailevien kolmansien maiden perustuotteen hintojen välinen erotus, niiden tiettyjen tuotteiden osalta, joiden tuotanto yhteisössä edustaa huomattavaa osaa yhteisön kulutusmarkkinoista, tätä korvausta on voitava alentaa ottaen huomioon kaupankäynnissä todetut määrät ja hinnat, ja tomaatinjalostus on herkkä ala yhteisön tietyillä tuotantoalueilla; olisi säädettävä vähimmäishinnan ja tuen määrän mukautuksen lisätekijästä raaka-aineen kuiva-ainepitoisuuden perusteella markkinointivuodesta 1991/1992, ON ANTANUT TÄMÄN ASETUKSEN: 1 artikla Muutetaan asetus (ETY) N:o 426/86 seuraavasti: 1) Korvataan 2 artiklan 1 kohta seuraavasti: "1 Tuotantotukijärjestelmää sovelletaan liitteessä I olevassa A osassa lueteltuihin tuotteisiin, jotka on valmistettu yhteisössä korjatuista hedelmistä ja vihanneksista, sanotun kuitenkaan rajoittamatta 6 artiklassa kuivatuille viinirypäleille säädettyjen erityissäännösten soveltamista." 2) Korvataan 4 artiklan 1 kohta seuraavasti: "1 Rajoittamatta 2 artiklan 3 kohdan mukaisesti toteutettuja toimenpiteitä tuottajalle maksettava vähimmäishinta määritetään seuraavien tekijöiden perusteella: a) edeltävänä markkinointivuonna sovellettu vähimmäishinta; b) hedelmä- ja vihannesalan perushintojen kehitys; c) tarve turvata eri käyttötarkoituksiin tarkoitetun tuoretuotteen tavanomainen menekki, mukaan lukien jalostusteollisuuden hankinta. Tomaateista tuottajalle maksettavaa vähimmäishintaa tarkistetaan markkinointivuodesta 1991/1992 raaka-aineen kuiva-ainepitoisuuden perusteella. Tätä säännöstä ei kuitenkaan sovelleta kuorittujen tomaattien valmistukseen käytettäviin tomaatteihin." 3) Korvataan 5 artikla seuraavasti: "5 artikla 1 Tuen määrä vahvistetaan siten, että mahdollistetaan yhteisön tuotteen menekki. Rajoittamatta 2 artiklan 3 kohdan mukaisesti toteutettuja toimenpiteitä tuen määrää laskettaessa otetaan huomioon erityisesti: - edeltävälle markkinointivuodelle vahvistettu tuen määrä, tarkistettuna 4 artiklassa tarkoitetun vähimmäishinnan kehityksen huomioon ottamiseksi, - yhteisön raaka-aineen ja tärkeimpien kilpailevien kolmansien maiden raaka-aineen hintojen välinen erotus, - niiden tuotteiden osalta, joiden tuotanto yhteisössä edustaa huomattavaa osaa markkinoista, ulkomaankaupan laajuuden ja sen hintojen kehitys, jos jälkimmäinen peruste vähentää tuen määrää. 2 Tuki vahvistetaan jalostetun tuotteen nettopainon perusteella. Käytetyn raaka-aineen painon ja jalostetun tuotteen nettopainon välisen suhteen ilmaisevat kertoimet vahvistetaan kiinteiksi. 3 Jalostajille maksetaan tukea ainoastaan jalostetuista tuotteista, jotka: a) on valmistettu yhteisössä korjatusta raaka-aineesta, josta asianomainen jalostaja on maksanut vähintään 4 artiklassa tarkoitetun vähimmäishinnan; b) vastaavat vähimmäislaatuvaatimuksia. 4 Neuvosto antaa määräenemmistöllä komission ehdotuksesta yleiset säännöt tämän artiklan soveltamisesta. 5 Komissio vahvistaa tuen määrän 22 artiklassa säädettyä menettelyä noudattaen ennen jokaisen markkinointivuoden alkua. Samaa menettelyä noudatten komissio vahvistaa 2 kohdassa tarkoitetut kertoimet ja vähimmäislaatuvaatimukset sekä antaa muut yksityiskohtaiset säännöt tämän artiklan soveltamisesta." 4) Korvataan 6 artikla seuraavasti: "6 artikla 1 Jalostettaviksi tarkoitettujen sultanarusinoiden, Moscatel-lajikkeiden kuivattujen viinirypäleiden ja korinttien tuotantotuen määrä vahvistetaan siten, että mahdollistetaan yhteisön tuotteen menekki. Tuen määrää vahvistettaessa otetaan huomioon erityisesti edeltävälle markkinointivuodelle vahvistettu tuen määrä, tarkistettuna 4 artiklassa tarkoitetun vähimmäishinnan kehityksen ja tarvittaessa kiinteämääräisiksi arvioitujen jalostuskustannusten kehityksen sekä 9 artiklassa tarkoitetun tuonnin vähimmäishinnan huomioon ottamiseksi. Tuki vahvistetaan jalostetun tuotteen nettopainon perusteella. Käytetyn raaka-aineen painon ja jalostetun tuotteen nettopainon välisen suhteen ilmaisevat kertoimet vahvistetaan kiinteiksi. Tukea maksetaan ainoastaan jalostajille, jotka eivät jalosta näiden lajikkeiden kuivattujen viinirypäleiden määrää, joka on ostetuista määrästä määritettävän prosenttimäärän suuruinen. Tukea ei myönnetä kyseisille määrille. Jalostajille maksetaan tukea ainoastaan jalostetuista tuotteista, jotka: a) on valmistettu yhteisössä korjatusta raaka-aineesta, josta asianomainen jalostaja on maksanut vähintään 4 artiklassa tarkoitetun vähimmäishinnan; b) ovat vähimmäislaatuvaatimusten mukaisia. 2 Neuvosto antaa määräenemmistöllä komission ehdotuksesta 1 kohdassa säädetyt prosenttimäärät. 3 Edellä 1 kohdan neljännen alakohdan b alakohdassa tarkoitetut vähimmäislaatuvaatimukset vahvistetaan sekä muut yksityiskohtaiset säännöt tämän artiklan soveltamisesta annetaan 22 artiklassa säädettyä menettelyä noudattaen." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä toukokuuta 1990. Neuvoston puolesta Puheenjohtaja G. COLLINS (1) EYVL N:o C 49, 28.2.1990, s. 85 (2) EYVL N:o C 96, 17.4.1990 (3) EYVL N:o C 112, 7.5.1990, s. 34 (4) EYVL N:o L 49, 27.2.1986, s. 1 (5) EYVL N:o L 118, 29.4.1989, s. 29